
ΑΠΟΣΠΑΣΜΑ                        

Από το πρακτικό της με αριθ. 28ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 347/2026
Στην Λευκάδα σήμερα  στις 20 του μηνός Αυγούστου του έτους  2026,  ημέρα Πέμπτη  και  ώρα  12:00,  ήλθε σε κατεπείγουσα, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 22226/14.8.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω τέσσερα (4) μέλη, άρχισε η Συνεδρίαση.

Τα πρακτικά τηρήθηκαν από την αναπληρώτρια γραμματέα της Δημοτικής Επιτροπής, Κατωπόδη Αποστολία, υπάλληλο  του  Δήμου Λευκάδας.

Πριν την συζήτηση του 1ου θέματος προσήλθε ο κ.Σκληρός Φίλιππος και αποχώρησε η κ.Μαργέλη Μαρία.
ΘΕΜΑ 1ο : Απόφαση Δ.Ε. περί εξειδίκευσης πιστώσεων στο πλαίσιο φιλοξενίας  αντιπροσωπείας από τον Δήμο Ροσκόβετς της Αλβανίας
                                                                    Εισηγήτρια: Κωνσταντινίδη Σεβαστή, Αντιδήμαρχος

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος,  κάλεσε τα μέλη της Δημοτικής Επιτροπής να εγκρίνουν το κατεπείγον της συνεδρίασης για την συζήτηση και λήψη απόφασης στο ανωτέρω θέμα που αναγράφεται στην υπ΄ αριθ. 22775/20.8.2026   πρόσκληση,  αναφέροντας τα εξής: 
Aπαιτείται η άμεση λήψη απόφασης για την εξειδίκευση της σχετικής πίστωσης που αφορά τη φιλοξενία δημοτικής αντιπροσωπείας για το διάστημα από 26 έως 28 Αυγούστου – περίοδο που θα βρίσκεται σε εξέλιξη και το 64 ο Διεθνές Φεστιβάλ Φολκλόρ- για την οποία σχετική ενημέρωση έγινε στις 17-08-2026. Ως εκ τούτου είναι περιορισμένο το χρονικό διάστημα για την υλοποίηση της αναφερόμενης υποχρέωσης του Δήμου.
Λαμβάνοντας υπόψη τα ανωτέρω η Δημοτική Επιτροπή ομόφωνα αποφάσισε το κατεπείγον    της συζήτησης του θέματος, για τους προαναφερόμενους λόγους.
Ο Πρόεδρος της επιτροπής στην συνέχεια έδωσε τον λόγο στην κ.Κωνσταντινίδη, η οποία είπε:
Θέτω υπόψη των μελών της Δημοτικής Επιτροπής:

Σύμφωνα με τις διατάξεις του αρθρ.138 παρ.2 περ.αζ.v.5314/2026, όπως ισχυει, η Δημοτική Επιτροπή αποφασίζει «…την εξειδίκευση των πιστώσεων του προϋπολογισμού, όπου απαιτείται, κατά την παρ. 2 του άρθρου 463, περί ανάληψης υποχρεώσεων δήμων …». 

Σύμφωνα με τις παρ.1 και 2 του άρθρου 463,του ίδιου νόμου:« 1. Αρμόδιος διατάκτης για την έκδοση της απόφασης ανάληψης υποχρέωσης και της απόφασης ανάληψης πολυετούς υποχρέωσης, δηλαδή για την έγκριση των δαπανών και τη διάθεση όλων των εγγεγραμμένων στον προϋπολογισμό πιστώσεων, συμπεριλαμβανομένων και των πιστώσεων που εγγράφονται σε αυτόν με αναμόρφωση, είναι ο δήμαρχος και ο περιφερειάρχης αντίστοιχα.2. Για την άσκηση της αρμοδιότητας της παρ. 1 δεν απαιτείται προηγούμενη απόφαση συλλογικού οργάνου, εκτός αν αυτή είναι απαραίτητη, προκειμένου να επιτευχθεί η απαιτούμενη εξειδίκευση της πίστωσης. Στην περίπτωση αυτή, πριν από την απόφαση του διατάκτη, προηγείται απόφαση της δημοτικής και περιφερειακής επιτροπής, αντίστοιχα, για μέρος ή το σύνολο των πιστώσεων που χρήζουν εξειδίκευσης. Εξειδικευμένη θεωρείται η πίστωση, όταν κατονομάζεται ρητά η συγκεκριμένη δαπάνη για την οποία προορίζεται και προσδιορίζεται στο αναλυτικότερο δυνατό επίπεδο ανάπτυξης του προϋπολογισμού.»
Με τις διατάξεις δε του άρθρου 9 του νόμου 5056/2023 η Οικονομική Επιτροπή αντικαθίσταται από την Δημοτική Επιτροπή.

Την υπ' αριθμ. 30/2026 (ΑΔΑ:9ΘΑΛΩΛΙ‑20Β) απόφαση του Δημοτικού Συμβουλίου περί ψήφισης του προϋπολογισμού οικ.έτους 2026 η οποία εγκρίθηκε με την υπ΄αριθμ. 19203/13‑03‑2026 (ΑΔΑ:9ΕΟ1ΟΡ1Φ‑2Ν5) απόφαση του Γραμματέα της Αποκεντρωμένης Διοίκησης Πελοποννήσου Δυτ. Ελλάδας και  Ιονίου

Την ορθή επανάληψη (20-8-2026) του  με αριθμ.εσ.πρωτ.:1964/19-08-2026 (ΑΔΑΜ: 26REQ019652996/20-08-2026) αίτημα του Γραφείου Δημάρχου σύμφωνα με το οποίο καθίσταται αναγκαία έγκριση δαπάνης ύψους 1.296,56€ για φιλοξενία (1.160,96€ για διαμονή–135,60€ για διατροφή)  αντιπροσωπείας τεσσάρων ατόμων του Δήμου Ροσκόβετς της Αλβανίας κατά το διάστημα 26-28/08/2026,στο πλαίσιο των θεσμικών επαφών και της συνεργασίας μεταξύ των δύο Δήμων, σε συνέχεια της κοινής συμμετοχής τους στο Δίκτυο Β40.

Στον προϋπολογισμό οικ. έτους 2026 έχουν εγγραφεί πιστώσεις:

· στον ΑΛΕ 000.2420906001 με τίτλο «Τιμητικές διακρίσεις, αναμνηστικά δώρα και έξοδα φιλοξενίας φυσικών προσώπων και αντιπροσωπειών»   ύψους 7.000,00€, από τις οποίες έχουν διατεθεί  5.280,04€


Κατόπιν των ανωτέρω,

                                       ΕΙΣΗΓΟΥΜΑΣΤΕ

την εξειδίκευση των πιστώσεων σε βάρος του ΑΛΕ 000.2420926002 με τίτλο “ Τιμητικές διακρίσεις, αναμνηστικά δώρα και έξοδα φιλοξενίας φυσικών προσώπων και αντιπροσωπειών” για την κάλυψη δαπάνης συνολικού ποσού ύψους 1.296,56€ για την φιλοξενία αντιπροσωπείας τεσσάρων ατόμων του Δήμου Ροσκόβετς της Αλβανίας κατά το διάστημα από 26 έως 28/08/2026.  Η ανωτέρω δαπάνη αναλύεται σε ποσό 1.160,96 € για έξοδα διαμονής και ποσό 135,60 € για έξοδα διατροφής και πραγματοποιείται στο πλαίσιο των θεσμικών επαφών και της συνεργασίας μεταξύ των δύο Δήμων, σε συνέχεια της κοινής συμμετοχής τους στο Δίκτυο Β40.

Μετά από διαλογική συζήτηση, η Δ.Ε.  αφού  έλαβε υπόψη της:

1. την ανωτέρω εισήγηση
2. Τα άρθρα 139 έως 142 και το άρθρο 615 του Ν.5314/2026

ΟΜΟΦΩΝΑ ΑΠΟΦΑΣΙΖΕΙ

την εξειδίκευση των πιστώσεων σε βάρος του ΑΛΕ 000.2420926002 με τίτλο “ Τιμητικές διακρίσεις, αναμνηστικά δώρα και έξοδα φιλοξενίας φυσικών προσώπων και αντιπροσωπειών” για την κάλυψη δαπάνης συνολικού ποσού ύψους 1.296,56€ για την φιλοξενία αντιπροσωπείας τεσσάρων ατόμων του Δήμου Ροσκόβετς της Αλβανίας κατά το διάστημα από 26 έως 28/08/2026.  Η ανωτέρω δαπάνη αναλύεται σε ποσό 1.160,96 € για έξοδα διαμονής και ποσό 135,60 € για έξοδα διατροφής και πραγματοποιείται στο πλαίσιο των θεσμικών επαφών και της συνεργασίας μεταξύ των δύο Δήμων, σε συνέχεια της κοινής συμμετοχής τους στο Δίκτυο Β40.

                 
Η απόφαση αυτή πήρε αύξοντα αριθμό: 347/2026.     
    Ο Πρόεδρος 

                          

 Τα Μέλη

    
             Δρ. Ξενοφών Ν. Βεργίνης
                                 ΔΗΜΑΡΧΟΣ

